Eurovision laulukilpailu 1966

Eurovision laulukilpailu 1966 oli 11. Eurovision laulukilpailu. Se järjestettiin 5. maaliskuuta 1966 Luxemburgissa maan yleisradioyhtiön RTL:n suuressa auditoriossa. Tapahtuman juontajana toimi Josiane Shen. Laulukilpailu oli yhdestoista. Kilpailuun osallistuivat samat 18 maata kuin edellisenäkin vuonna.

Eurovisio-sääntöihin oli lisätty vaatimus, että laulut on esitettävä jollakin maan virallisista kielistä. Aiemmin tämä oli ollut yleisradioyhtiöiden välinen "kirjoittamaton sääntö", jota Itävalta ja Ruotsi olivat aikaisempina vuosina rikkoneet.

Poikkeuksellisen suurta kuohuntaa laulukilpailussa herättivät Pohjoismaiden antamat pisteet: Pohjoismaat äänestivät toisiaan häpeilemättä ja niinpä Ruotsi saavuttikin toisen sijan.

 Yleistä laulukilpailusta 
Luxemburgin toinen isännöintikerta vedettiin läpi hurjalla vauhdilla, kuten edelliselläkin kerralla vuonna 1962. Vaikka mukana oli kaksi laulua enemmän, koko ohjelman kesto oli lyhyempi kuin neljää vuotta aiemmin. Lava oli erittäin yksinkertainen, mutta sitä koristi moderni riippuva pop-taideteos. Laulukilpailua katsellessa tuntuu kuin laulukilpailu olisi järjestettu kiireessä "hutiloiden".

Kilpailun orkesteria moitittiin paikan päällä: toisinaan sen pauhu peitti solistit alleen. Italian edustaja Domenico Modugno lopulta kieltäytyi harjoittelemasta sen kanssa ja esitti kappaleensa Italian kapellimestarin pianosäestyksellä. Tähän mahdollisesti kaatui Italian kisamenestys, sillä raadit eivät kuulleet kappaletta lainkaan harjoituksissa ja jättivät sen ilman pisteitä.

Laulukilpailuun kaivattiin pikaisesti joitakin uudistuksia. Jotkut maat olivat vaatineet alueellisia semifinaaleja, ja kieliblokki- ja kulttuuriasetelmat olivat valmiit vuosiksi eteenpäin. Luxemburg jopa ehdotti live-esiintymisien korvaamista etukäteen nauhoitetuilla filmeillä. Pohjoismaat vaativat yhteisessä kirjelmässään että "jotain olisi tehtävä laulujen tason parantamiseksi". Kuitenkaan kilpailua ei muutettu sen kummemmim kielisäännön lisäksi: raadeissa tuli olla musiikin ammattilaisia. 

Tanska uudisti laulukilpailua omalla tavallaan: viisuestradilla nähtiin ensi kertaa tanssijoita. Norjan edustaja osasi järkyttää Eurovision laulukilpailua katsovat täydellisesti: hän esiintyi housuissa ensimmäisenä naisena tässä yhteydessä.

 Voittaja ja muita esiintyjiä 
France Gallin voitto edellisvuoden laulukilpailussa vaikutti paljon tämänvuotiseen euroviisukavalkadiin, sillä suurin osa esityksistä (muun muassa 8 ensimmäistä) oli nuorten naissolistien esittämiä pirteitä, duurissa kulkevia iskelmiä.

 Itävalta 
Kilpailun voitti ylivoimaisesti Itävalta, ensimmäisen kerran viisuhistoriansa aikana. Maata edusti Udo Jürgens kappaleella ”Merci, Chérie”. Laulusta ei noussut suurta menestystä, mutta monet ovat arvelleet ylivoimaisen voiton johtuneen siitä, että miehen esittämä rauhallinen balladi erosi suuresti viisuvuoden tyypillisestä tarjonnasta. Jürgens osallistui viisuihin jo kolmatta kertaa peräkkäin. Toisin kävi Italian Domenico Modugnolle, jonka esitys ”Dio come ti amo” jäi kokonaan pisteittä, vaikka laulusta oli muodostunut kotimaassaan suurmenestys. Itävallan kappale oli ranskankielisestä nimestään huolimatta saksankielinen. Toisen euroviisuvoittonsa Itävalta sai 48 vuotta myöhemmin vuonna 2014.

 Alankomaat 
Alankomaista saatiin Eurovision laulukilpailun ensimmäinen tummaihoinen edustaja. Hänen nimensä oli Milly Scott. Millyn laulu kertoi kahdesta meksikolaisesta nimeltään Fernando ja Filippo, ja lavalla olikin kaksi herraa kitaroineen ja ponchoineen. Alankomaat yritti tehdä kunnollista lavashow'ta: Milly aloitti laulun lavasteiden takaa, ja tuli esiin porras-lavastetta pitkin tanssien. Milly teki show’staan erikoisen liikkuessaan mikrofoni kädessään. Tuolloin mikit olivat langallisia. Kuitenkaan hän ei kompuroinut mikkinsä kanssa, vaan loikkasi aina mikin johdon yli.

Ruotsi
Ruotsia edustivat tänä vuonna Lill Lindfors ja Svante Thuresson, jotka lauloivat sanoitukseltaan hyvin erikoisen sävelmän, ”Nygammal vals” (suom. Uusvanha valssi). Laulussa laulettiin mm. prinsessoista ja sikalaumoista. Se tuli kilpailussa toiseksi.  

Edustajaparin naispuolinen henkilö on muistellut vuonna  (jolloin juonsi kisat), kuinka Pohjoismaat lähtivät laulukilpailuun mukaan protestimielin, sillä kilpailua pidettiin täysin etelä- ja keskieurooppalaisten maiden hallitsemana. Niinpä Pohjoismaat päättivät äänestää toisiaan eikä yksikään Pohjoismaa antanut pistettäkään voittajalle, Itävallalle. Kun Euroopassa saatiin ns. "maistaa omaa lääkettään" alkoi yleisö protestoida tätä korottamalla ääntään poikkeuksellisen paljon. Näin Ruotsi ja Norja sijoittuivat hyvin, kun taas Suomen ”Playboy” sijoittui vasta kymmenenneksi ja Tanska neljänneksitoista.

 Suomi 

Suomea edusti Ann-Christine Nyström kappaleella ”Playboy”. Esityksen oli säveltänyt ja sanoittanut Ossi Runne, joka myös samoihin aikoihin aloitti työnsä Yleisradion orkesterin johtajana. Runne aloitti näissä kilpailussa pitkän kapellimestarin uransa Euroviisuissa, sillä hän on johtanut yhteensä 22 Suomen Euroviisua. Tämän saavutuksen ovat rikkoneet vain Irlannin Noel Kelehan, joka hänkin toimi tänä vuonna ensimmäistä kertaa kapellimestarina sekä Ranskan Franck Pourcel.http://andtheconductoris.eu/

Ann-Christine on muistellut, kuinka hän panikoi ennen esitystään. Astellessaan portaita alas, hän kysyi kapellimestari Ossi Runnelta, mitä jos unohdan sanat. Runne kehotti: "Laula mitä vain, eivät he kuitenkaan ymmärrä sanaakaan, lauloit sitten suomeksi tai siansaksaksi".

 Osallistujamaat 
 Nro Maa Artisti(t) Kappale Suomennos Sija Pisteet 01   Margot Eskens ”Die Zeiger der Uhr” ”Kellon viisarit” 10 7 02   Ulla Pia ”Stop - mens legen er go'” ”Lopeta - kun leikki on hauskimmillaan” 14 4 03   Tonia ”Un peu de poivre, un peu de sel” ”Ripaus pippuria, ripaus suolaa” 4 14 04   Michèle Torr ”Ce soir je t'attendais” ”Odotin sinua tänä iltana” 10 7 05   Berta Ambrož ”Brez besed” ”Ilman sanoja” 9 7 06   Åse Kleveland ”Intet er nytt under solen” ”Ei mitään uutta auringon alla” 3 15 07   Ann-Christine ”Playboy” – 10 7 08   Madalena Iglésias ”Ele e ela” ”Hän ja hän” 13 6 09   Udo Jürgens ”Merci, Chérie” ”Kiitos, rakas” 1 31 10   Lill Lindfors & Svante Thuresson ”Nygammal vals” ”Uusvanha valssi” 2 16 11    Raphael ”Yo soy aquél” ”Minä olen se” 7 9 12   Madeleine Pascal ”Ne vois-tu pas?” ”Etkö näe niitä?” 6 12 13   Téréza ”Bien plus fort” ”Paljon vahvempi” 17 0 14  Domenico Modugno ”Dio, come ti amo” ”Voi Jumala, kuinka paljon rakastankaan sinua” 17 0 15  Dominique Walter ”Chez nous” ”Meidän luonamme” 16 1 16  Milly Scott ”Fernando en Filippo” ”Fernando ja Filippo” 15 2 17  Dickie Rock ”Come Back to Stay” ”Palaa jäädeksesi” 4 14 18  Kenneth McKellar ”A Man Without Love” ”Mies ilman rakkautta” 9 8

 Kapellimestarit 
Jokainen maa valitsi oman kapellimestarin johtamaan maansa kappale, paitsi Belgia, jonka delegaatiota avusti isäntämaan ylikapellimestari Jean Roderès.
  – Willy Berking
  – Arne Lamberth
  – Jean Roderès
  – Jean Roderès
  – Mojmir Sepe
  – Øivind Bergh
  – Ossi Runne
  – Jorge Costa Pinto
  – Hans Hammerschmid
  – Gert Ove Andersson
  – Rafael Ibarbia
  – Jean Roderes
  – Alain Goraguer
  – Angelo Giacomazzi
  – Franck Pourcel
  – Dolf van der Linden
  – Noel Kelehan
  – Harry Rabinowitz

 Pistetaulukko 
Jokaisen maan tuomariston suositeltiin antavan pisteet 5, 3 ja 1 kolmelle parhaaksi katsomalleen laululle. Tarvittaessa pisteet sai jakaa myös vain kahden laulun kesken, jolloin jaettiin pisteet 6 ja 3. Sallittua oli myös antaa kaikki 9 pistettä yhdelle ainoalle laululle.

Vuonna 1966 eniten kohua herätti Pohjoismaiden äänestyskäyttäytyminen. Pohjoismaat olivat kyllästyneitä jakamaan jäännössijoja kilpailussa, jota pidettiin kokonaan Keski- ja Etelä-Euroopan maiden hallitsemana. Kun sekä Suomi, Norja että Tanska antoivat kaikki Ruotsin esitykselle Nygammal vals täydet pisteet, Euroviisujen saliyleisö protestoi tätä poikkeuksellisen äänekkäästi. Lisäksi yksikään Pohjoismaa ei antanut voittajalle Itävallalle ainuttakaan pistettä. Pohjoismaiden lisäksi myös Britteinsaaret sekä Espanja ja Portugali antoivat toisilleen poikkeuksellisen suuria pisteitä.
   DE DK BE LU YU NO FI PT AT SE ES CH MC IT FR NL IE UKSaksan lt.    5   3 1                        Tanska            3 1   5                Belgia 1              5               3  Luxemburg                5     1           3Jugoslavia                5   1           3  Norja   1        3     5                Suomi   3     1        5                Portugali     3          1   5              Itävalta       1   3          5            Ruotsi     1 5   3                       Espanja           3   5 1                 Sveitsi 5               3 1               Monaco                 5     3    1      Italia 1         5     3                 Ranska       1         3              5  Alankomaat     5       1                  3  Irlanti                       3       1  5Iso-Britannia         5           3         1    Yhteensä 7 4 14 7 9 15 7 6 31 16 9 12 0 0 1 2 14 8

 Lähteet 

Viitteet

 Aiheesta muualla 


*